

Ikt.sz.: H/1337-2/2022. Előterjesztés száma: **89/2022.**

**ELŐTERJESZTÉS**

a Képviselő-testület ***2022. július 14-i*** rendes ülésére

|  |  |  |
| --- | --- | --- |
| **Előterjesztés tárgya:** | **Népi Mesterségek Pest Megyei Egyesületének székhely-bejegyzési engedély iránti kérelme** | |
| **Előterjesztő:** | Pintér Lajos polgármester |  |
| **Előkészítette:** | Wilk Andrea  HR-referens |  |
| **Szakmai szempontból ellenőrizte:** | dr. Jenei László András  törvényességi szakreferens |  |
| **Pénzügyi szempontból ellenőrizte:** | Vargáné Kurfis Erika  pénzügyi osztályvezető |  |
| **Jogi, törvényességi szempontból ellenőrizte:** | dr. Jenei László András  törvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Humánügyi Bizottság | |
| **Egyeztetve, tájékoztatva:** | Galambos Gáborné kuratóriumi elnök (Kulturális Alapítvány Szadáért) | |
| **Javasolt meghívott:** | Dr. Dulai Sándorné elnök Népi Mesterségek Pest Megyei Egyesülete | |
| **Az elfogadásához szükséges szavazattöbbség:** | minősített szavazattöbbség *(az Önkormányzat vagyonával történő rendelkezés okán)* | |
| **Az előterjesztés zárt kezelését kérjük** | nem | |

**VEZETŐI ÖSSZEFOGLALÓ**

Dr. Dulai Sándorné a Népi Mesterségek Pest Megyei Egyesületének elnöke 2022. június 15-én kérelemmel fordult Szada Nagyközség Önkormányzatához. (*1. sz. melléklet*)

Az Egyesület nevében kéri, hogy a Szada, Dózsa György út 41. szám alatti, az Önkormányzat 1/1 tulajdonában álló Tájházként működő ingatlanra az Egyesület székhelyének/telephelyének történő megjelölését engedélyezze a Képviselő-testület.

Ahhoz, hogy az Önkormányzat tulajdonát képező ingatlant, mint az Egyesület székhelyét jelenthessék be a Civil szervezetek nyilvántartásába, és az ingatlant az Egyesület a jövőben hivatalos székhelyként használhassa, tulajdonosi hozzájárulás szükséges.

Az Önkormányzat vagyonáról és a vagyongazdálkodás szabályairól szóló 31/2021.(XI.26.) önkormányzati rendelet 6. § (1) bekezdése szerint:

*„(1) Az Önkormányzatot a nemzeti vagyonról szóló törvény és Magyarország helyi önkormányzatairól szóló 2011. évi CLXXXIX. törvény alapján megilleti a tulajdonosi jogok és kötelezettségek összessége.”*

A Kérelmező egyeztette szándékukat a Tájházat jelenleg működtető Alapítvány kuratóriumi elnökével is, a kérelem teljesítésének részükről nincs akadálya.

Mindezek ismeretében az alábbi határozati javaslat elfogadását indítványozzuk.

**Az előterjesztés melléklete:**

* 1. sz. melléklet – A Népi Mesterségek Pest Megyei Egyesületének kérelme
* 2. sz. melléklet – A Népi Mesterségek Pest Megyei Egyesületének cégbírósági bejegyzése

**HATÁROZATI JAVASLAT**

**…/2022.(VII.14.) KT-határozat**

Szada Nagyközség Önkormányzat Képviselő-testülete hozzájárul ahhoz, hogy a Népi Mesterségek Pest Megyei Egyesület a székhelyét az Önkormányzat tulajdonát képező Szada, Dózsa György út 41. sz. alatti ingatlanra (hrsz.: 969) bejegyeztesse.

Határidő: azonnal

Felelős: polgármester